Franz Ludwig Rücker
Franz Ludwig Rücker (24. juuni / 4. juuli 1769 Kolga-Jaani – 10. märts / 22. märts 1860 Kolga-Jaani) oli baltisaksa päritolu Eesti vaimulik. Algõpetuse sai ta koduõpetajalt. Aastatel 1788–1791 (immatrikuleeriti 13. oktoobril 1788) õppis ta usuteadust Jena Ülikoolis. Ta ordineeriti 20. juulil / 31. juulil 1791 õpetajaks. Ta oli aastatel 1791–1851 (introdutseeriti 17. augustil / 28. august 1791) Kolga-Jaani Johannese koguduse õpetaja. Aastatel 1820–1842 oli ta Viljandi praostkonna praost. Aastal 1838 oli ta konsistoriaalnõunik. Jäi emerituuri 20. aprillil / 2. mail 1851.